Fromis 9

**Fromis 9** (; digayakan sebagai **fromis_9**) adalah kumpulan wanita dari Korea Selatan yang ditubuhkan oleh CJ E&M menerusi rancangan realiti *Idol School* pada tahun 2017. Kumpulan ini mempunyai lima orang ahli: Song Ha-young, Park Ji-won, Lee Chae-young, Lee Na-gyung, and Baek Ji-heon. Pada asalnya mempunyai sembilan orang ahli, Jang Gyu-ri meninggalkan kumpulan ini pada Julai 2022 dan Lee Sae-rom, Roh Ji-sun dan Lee Seo-yeon meninggalkan kumpulan pada penghujung tahun 2024.

Kumpulan ini memulakan debut pada 24 Januari 2018, dengan pengurusan mereka di bawah Stone Music Entertainment dan arahan kreatif dan pengeluaran muzik mereka di bawah Pledis Entertainment, dengan pengeluaran album mini (EP) pertama mereka, *To. Heart*. Pengurusan Fromis 9 telah beralih kepada Off the Record Entertainment pada bulan September 2018, sebuah label baharu yang diasaskan oleh Stone Music. Selepas itu, Pledis Entertainment menguruskan kumpulan ini dari 21 Ogos 2021, sehingga kontrak mereka dengan agensi itu berakhir pada 31 Disember 2024. Pada Januari 2025, lima orang ahli kumpulan ini menandatangani kontrak dengan Asnd dan bersedia untuk mengeluarkan muzik baharu pada bulan Jun.

## Nama
Nama kumpulan "Fromis_" dicadangkan oleh warganet melalui laman web rasmi *Idol School* dan dipilih oleh CJ E&M, dengan digambarkan sebagai "From Idol School" dan "Promise" dalam pengucapan Korea, juga bermaksud "to keep their promise [to viewers] to be the best girl group (menepati janji mereka [kepada penonton] untuk menjadi kumpulan gadis terbaik)". Melalui pengumuman di media social mereka oleh agensi mereka, kumpulan ini memutuskan untuk menambahkan 9 pada nama mereka menjadi "fromis_9".

## Sejarah
### Pra-debut: Pembentukan melalui ''Idol School'' dan "Glass Shoes"
Pada Mac 2017, diumumkan bahawa Mnet, saluran yang sama yang bertanggungjawab untuk beberapa rancangan realiti yang terkenal termasuk *Sixteen* dan * [[Produce 101]]*, akan melancarkan rancangan survival realiti baru yang bertajuk *Idol School* untuk membentuk kumpulan gadis baru. Rancangan ini ditayangkan secara perdana pada 13 Julai dan berakhir pada 29 September 2017 dengan Roh Ji-sun, Song Ha-young, Lee Sae-rom, Lee Chae-young, Lee Na-gyung, Park Ji-won, Lee Seo-yeon, Baek Ji-heon dan Jang Gyu-ri sebagai sembilan ahli Fromis. Susunan terakhir diputuskan melalui undian penonton secara langsung dan dalam talian. Pledis Entertainment, diketuai oleh CEO Han Sung-soo, menguruskan latihan dan debut kumpulan.

Fromis menayangkan program realitinya sendiri pada 19 Oktober bertajuk *Fromis' Room* tentang meneruskan laluan untuk debut. Ia mengikuti format siaran serentak, di mana ia menggabungkan bahan pra-rakaman dan tayangan semula siaran Facebook Live di asrama mereka. Nama kumpulan itu kemudian ditukar menjadi Fromis 9 berikutan episod terakhir *Fromis' Room* pada 23 November, dengan "9" yang bermaksud sembilan pelajar yang lulus dari *Idol School*.

Pada 29 November, Fromis 9 mempersembahkan single pra-debut mereka yang bertajuk "Glass Shoes" di 2017 Mnet Asian Music Awards di Jepun. Lagu itu dikeluarkan sebagai single digital pada keesokan harinya. Mereka juga mempersembahkan lagu pada episod 15 Disember *[[Music Bank (rancangan TV)|Music Bank]]* dan itu menandakan penampilan pertama kumpulan itu dalam sebuah program muzik.

### 2018: Debut dengan ''To. Heart'', ''To. Day'' dan  ''From.9''
Pada 8 Januari 2018, diumumkan bahawa Fromis 9 secara rasmi akan melakukan debut dengan album mini pertama mereka bertajuk *To. Heart*. Album mini itu, bersama single utamanya "To Heart" dikeluarkan pada 24 Januari. Album mini memulakan debut pada nombor 4 di Gaon Album Chart yang dikeluarkan pada 27 Januari 2018.

Pada 10 Mei, disahkan bahawa Jang Gyu-ri telah menyertai sebagai peserta dalam *[[Produce 48]]*. Fromis 9 meneruskan sebagai kumpulan lapan orang ahli dan mengeluarkan album mini kedua mereka *To. Day* dengan single utama "DKDK" pada 5 Jun, tanpa Jang Gyu-ri kerana penyertaannya dalam rancangan tersebut. Fromis 9 kembali menjadi kumpulan sembilan orang ahli selepas Jang Gyu-ri tersingkir dalam penyingkiran ke-3 apabila dia menduduki tempat ke-25.

Bermula dari 21 September, Fromis 9 akan diuruskan di bawah Off The Record Entertainment, sebuah agensi baharu yang ditubuhkan secara eksklusif untuk Fromis 9 dan kumpulan wanita Korea Selatan-Jepun, Iz*One.

Kumpulan ini mengeluarkan satu album istimewa bertajuk *From.9* pada 10 Oktober dengan single utama "Love Bomb". Ini adalah comeback pertama dengan kesemua sembilan orang ahli setelah kembalinya Jang Gyu-ri.

Pada 15 Oktober, Fromis 9 membuat debut lakonan mereka dalam siri web *Welcome to Heal Inn* di V Live rasmi mereka. Namun, ianya difilemkan semasa ketiadaan Jang Gyu-ri.

### 2019–2020: ''Fun Factory'' dan ''My Little Society''
Pada 8 Februari 2019, musim pendek/mini kedua *Welcome to Heal Inn* diumumkan untuk Musim Sejuk, kali ini dengan Jang Gyu-ri ditambah sebagai pengembara baharu. Pada bulan Mei, Jang Gyu-ri membuat debut lakonan solonya dalam drama web, *Compulsory Dating Education*.

Pada 4 Jun, Fromis 9 mengeluarkan album single pertama mereka *Fun Factory* dengan single utama "Fun!". Album itu mencapai nombor 2 di Gaon Album Chart, satu pencapaian baharu bagi kumpulan ini.

Kumpulan ini mengeluarkan album mini ketiga mereka *My Little Society* pada 16 September, dengan single utama "Feel Good (Secret Code)". Pada 10 September, Off The Record mengesahkan bahawa Lee Seo-yeon akan menarik diri daripada semua promosi untuk comeback ini kerana kecederaan kaki baru-baru ini dan kumpulan ini akan mempromosikan sebagai kumpulan lapan orang ahli. Album mini itu mencapai No. 3 di Gaon Album Chart.

### 2021–2022: ''9Way Ticket'', pengurusan baru, ''Talk & Talk'', ''Midnight Guest'' dan  ''From Our Memento Box''
Pada 17 Mei, kumpulan ini mengeluarkan album single kedua mereka *9Way Ticket* dengan single utama "We Go".

Pada 16 Ogos, diumumkan bahawa Fromis 9 telah meninggalkan Off The Record dan Pledis Entertainment akan mengambil alih pengurusan kumpulan ini.

Pada 1 September, kumpulan ini mengeluarkan album single istimewa baru mereka *Talk & Talk* dengan single utama dengan nama yang sama. Pada 7 September, kumpulan ini memenangi kemenangan program muzik pertama mereka di SBS MTV ''The Show'' dengan lagu "Talk & Talk". Sehari kemudian, Song Ha-young, Park Ji-won dan Lee Seo-yeon mengeluarkan lagu, "Star" (), pembuatan semula lagu OST dengan nama yang sama daripada filem tahun 2006 *Beauty is Painful*.

Pada 17 Januari, kumpulan ini mengeluarkan album mini keempat mereka *Midnight Guest* dengan single utama "DM".

Pada 24 Februari 2022, telah diumumkan bahawa ahli Baek Ji-heon akan berehat daripada aktiviti kerana masalah kesihatan.

Pada 27 Jun 2022, kumpulan ini mengeluarkan album mini kelima mereka *From Our Memento Box* dengan single utama "Stay This Way".

Pada 24 Julai 2022, Fromis 9 mengeluarkan cover single IU dan Fiestar "Sea of Moonlight" sebagai sebahagian daripada Re:born Project's *Summer Vacation Project*.

### 2022–2024: Jang Gyu-ri meninggalkan kumpulan, ''Unlock My World'', ''Supersonic'' dan meninggalkan Pledis Entertainment
Pada 28 Julai 2022, Pledis Entertainment mengumumkan bahawa Jang Gyu-ri akan meninggalkan kumpulan ini pada 31 Julai. Dalam siaran akhbar mereka, Pledis menyatakan bahawa apabila pengurusan Fromis 9 dipindahkan ke syarikat itu pada tahun 2021, setiap ahli lain menandatangani kontrak baharu dengan syarikat mereka. Walau bagaimanapun, hanya Gyuri yang masih mengekalkan kontrak dengan agensinya sebelum ini iaitu Off The Record yang hanya berbaki satu tahun sahaja. Selepas 31 Julai, Fromis 9 akan diteruskan sebagai kumpulan lapan orang ahli.

Pada 28 Oktober 2022, telah diumumkan bahawa ahli Lee Sae-rom dan Lee Seo-yeon akan berehat daripada aktiviti kerana masalah kesihatan. Sae-rom kembali beraktiviti pada penghujung tahun itu, semasa persembahan pada 2022 SBS Gayo Daejeon. Seo-yeon juga kembali kepada aktivitinya pada rancangan itu.

Pada 5 Jun 2023, kumpulan ini mengeluarkan album studio pertama  mereka bertajuk *Unlock My World* dengan single utama "#menow", yang juga akan menjadi keluaran pertama mereka sebagai kumpulan lapan orang ahli. Pada 11 Oktober 2023, kumpulan ini mengeluarkan single "Love Me Back" sebagai sebahagian daripada runut bunyi untuk webtoon Naver *Operation: True Love*.

Pada Julai 2024, Fromis 9 telah disahkan bersedia untuk album baharu, yang ditetapkan untuk dikeluarkan pada bulan Ogos. Pada bulan Julai, kumpulan ini juga membuat persembahan di beberapa festival, termasuk Weverse ConKwave Music Festival di Manila dan penampilan pertama mereka di festival Waterbomb di tiga buah bandar.

Pada 18 Julai, Fromis 9 mengumumkan album single mereka yang akan datang bertajuk *Supersonic* yang akan dikeluarkan pada 12 Ogos. single utama album itu memuncak pada nombor dua di Korea Selatan Circle Chart.

Pada 29 November, Pledis Entertainment mengumumkan bahawa kontrak eksklusif dengan Fromis 9 akan tamat secara rasmi pada 31 Disember. Pada 6 Disember, diumumkan bahawa mereka akan mengeluarkan single "From" pada 23 Disember, sebelum meninggalkan label.

### 2025–kini: Reformasi sebagai lima orang ahli dan ahli meninggalkan kumpulan
Pada bulan Januari 2025, diumumkan bahwa lima orang ahli—Song Ha-young, Park Ji-won, Lee Na-kyung, Lee Chae-young dan Baek Ji-heon—telah pindah ke label Asnd, sementara Lee Sae-rom, Lee Seo-yeon, dan Roh Ji-sun tidak bergabung dengan agensi baru tersebut. Penggunaan nama kumpulan ini dalam perbincangan dengan bekas agensi itu. Pada bulan Februari, Lee Sae-rom mengesahkan dalam temu bual bahawa dia, bersama Lee Seo-yeon dan Roh Ji-sun, tidak akan kembali ke kumpulan itu. Pada bulan Mac, telah disahkan bahawa kumpulan ini boleh terus menggunakan nama asalnya, dan treler yang menampilkan lima orang ahli yang tinggal telah dikeluarkan. Asnd kemudiannya mengumumkan bahawa kumpulan ini akan membuat comeback sebagai kumpulan lima orang ahli dengan muzik baharu yang dijadualkan untuk dikeluarkan pada bulan Jun 2025.

## Ahli

### Ahli terkini
* Song Ha-young ()
* Park Ji-won ()
* Lee Chae-young ()
* Lee Na-gyung ()
* Baek Ji-heon ()

### Bekas ahli
* Jang Gyu-ri (, 2018–2022)
* Lee Sae-rom (, 2018–2025)– former leader
* Roh Ji-sun (, 2018–2025)
* Lee Seo-yeon (, 2018–2025)

### Garis masa

## Diskografi
### Album studio

### Album mini

### Album single

### Single

### Penampilan runut bunyi

## Videografi
### Muzik video

## Filemografi
### Rancangan realiti

### Drama Web

## Anugerah dan pencalonan

## Nota

## Rujukan

## Pautan luar

* Laman sesawang rasmi 
* Laman sesawang rasmi 
* Facebook
* Twitter
* Instagram
* TikTok